open-index/open-wikipedia-markdown huggingface dataset:
Standard for yrkesklassifisering

**Standard for yrkesklassifisering** (forkortet **STYRK**) er den norske standarden for kategorisering av yrker som benyttes av offentlige myndigheter i Norge. Standarden består av en tallkode på et til fire siffer, for eksempel betyr STYRK-koden **7212**	«Sveisere». Det er til sammen 350 forskjellige yrkeskategorier i standarden. Hensikten med standarden er å kunne sammenligne statistikk om arbeidsmarkedet mellom ulike geografiske områder og kunne sammenligne utvikling i arbeidsstyrken over tid. 

Standarden er en norsk tilpassing av standarden FN-standarden *International Standard Classification of Occupations* ISCO slik at statistikker kan sammenlignes på tvers av grenser. Standarden erstattet den eldre standarden Nordisk Yrkesklassifisering (NYK).

## Brukere av STYRK
Alle personer i Norge med fast ansettelse klassifiseres med en STYRK-kode i Arbeidsgiver- og arbeidstakerregisteret knyttet til personnummer. Alle offentlig utlyste stillinger klassifiseres i STYRK-kode av NAV når de legges inn i fagsystemet ARENA som er NAVs database over ledige jobber. I 2008 ble en ny versjon av STYRK-standarden vedtatt hvor en stor del av kodene er endret, opprettet eller har endret betydning. Men STYRK08 er ennå ikke faset inn i Arbeidsgiver- og arbeidstakerregisteret.

Registreringssentral for historiske data benytter en variant av standarden, **HISCO**, som også inneholder kategorier for historiske yrker, det vil si yrker som ikke er vanlige lenger, i folketellinger for å muliggjøre demografisk- og sosialhistorisk forskning. 

## Nivåinndeling
Standarden er hierarkisk, det vil si at hver gang en tar vekk siste siffer i en kode, går en et nivå opp. 
Når NAV bruker standarden til å klassifisere ledige jobber, bruker de et mer fininndelt system med løpenummer, med tilsammen 1200 kategorier. Danmarks statistik har i sin tilpassing av standarden, kalt DISCO, også lagt til underkategorier i tillegg til firesiffret kode slik at det er 800 forskjellige yrkeskategorier.   

## Toppkategorier
# Yrkeskoder som begynner på 1 er administrative ledere og politikere
# Yrkeskoder som begynner på 2 er akademiske yrker
# Yrkeskoder som begynner på 3 er høyskoleyrker
# Yrkeskoder som begynner på 4 er kontor- og kundeserviceyrker
# Yrkeskoder som begynner på 5 er salgs-, service- og omsorgsyrker
# Yrkeskoder som begynner på 6 er yrker innen jordbruk, skogbruk og fiske
# Yrkeskoder som begynner på 7 er håndverkere o.l.
# Yrkeskoder som begynner på 8 er prosess- og maskinoperatører, transportarbeidere mv.
# Yrkeskoder som begynner på 9 er yrker uten krav til utdanning
# Yrkeskoder som begynner på 0 er militære yrker (ikke sivile stillinger i forsvaret)

## Liste over STYRK-koder

## Tilsvarende standarder i andre land
I Sverige benyttes Standard för svensk yrkesklassificering (SSYK) og i Danmark en standarden med det svingende navnet DISCO

## Referanser


## Eksterne lenker
* SSB KLASS Yrkesklassifisering 08 (STYRK-08)
* SSB Den nye yrkesstandarden Yrke – et viktig kjennemerke i folks liv Samfunnsspeilet nr. 1, 2011
* SSB NOS 521 Standard for yrkesklassifisering
Enkeltdistanse-VM på skøyter 2011

**Det 13. [[VM på skøyter|verdensmesterskapet på enkeltdistanser i hurtigløp på skøyter]]** blir arrangert fra 10. mars til 13. mars **[[2011]]** i den nye skøytehallen i Inzell, Tyskland. På samme sted, Ludwig Schwabl Stadion, ble det arrangert VM enkeltdistanser i 2005. Siden desember 2010 har banen vært overbygd.

Etter Salt Lake City og Nagano er Inzell det tredje stedet VM enkeltdistanser blir arrangert for andre gang.

## Program

## Medaljer
### Herrer

### Damer

## Funksjonærer
* Overdommere var Ernest Kretschmann, USA for kvinnene og Hannu Koivu, Finland for mennene.
* Startere var Bernhard Mayer, Tyskland og Franco Ceschi, Italia for kvinnene, og Åke Falk, Sverige og Yoshihiro Kitazawa, Japan for mennene.

## Eksterne lenker
* 
*  VM enkeltdistanser 2011 - offisiell hjemmeside
*  VM-meny  på Norges Skøyteforbunds sider
Melbourne City FC

**Melbourne City Football Club** (tidligere **Melbourne Heart**) er en australsk fotballklubb basert i byen Melbourne i delstaten Victoria. Klubben ble grunnlagt i 2009, og lagets draktfarger rødt, hvor skjorta har vertikale striper av rødt og hvitt, mens bortedraktene er helhvite med en kryssende stripe fra venstre skulder. Melbourne Heart spiller fra 2010-sesongen i landets høyeste avdeling A-League, og spiller sine hjemmekamper på AAMI Park, et stadion som blir delt med rugbyklubbene Melbourne Storm og Melbourne Rebels, samt den rivaliserende fotballklubben Melbourne Victory FC. 

Nåværende trener er nederlenderen John van 't Schip, mens assistentrener er danske Jesper Olsen.

## Kjente spillere med tilknytning til klubben
*  John Aloisi (2010–2011)
*  Simon Colosimo (2010–2013)
*  Michael Beauchamp (2010–2011)
*  Gerald Sibon (2010–2011)
*  Josip Skoko (2010–2011)
*  Harry Kewell (2013–2014)

## Referanser


## Eksterne lenker
*
Mons-en-Barœul

**Mons-en-Barœul** er en kommune i departementet Nord i regionen Hauts-de-France nord i Frankrike. Den er en forstad til Lille, og ligger nordøst for byen.

## Befolkningsutvikling
***Antall innbyggere i kommunen Mons-en-Barœul***

## Referanser
* Kommunedata fra INSEE


## Eksterne lenker
* 
* Kommunedata INSEE
Willoughby Shortland

**Willoughby Shortland** (født 30. september 1804 i Plymouth, Devonshire, England, død 7. oktober 1869) var en britisk marineoffiser, politiker og koloniadministrator på New Zealand. 

Willoughby ble utdannet ved Royal Naval College, og gikk inn i militær tjeneste, den 9. januar 1818. Han ble løytnant i 1828 og tjenestegjorde på skipet Galatea med 42 kanoner. Den 21. mars 1831 overtok han kommandoen over en britisk skonnert med 5 våpen, og i han forble utstasjonert i Vestindia frem til juni 1833. Han pensjonerte seg fra den britiske marinen og ble New Zealands første kolonisekretær fra 1841, etter å ha kommet til New Zealand sammen med viseguvernør og kaptein William Hobson i januar 1839, året før New Zealand ble annektert av England i 1840. Shortland ble senere president på øya Nevis før han ble ansatt som sysselmann på Tobago. 

Da den britiske suvereniteten over New Zealand var proklamert,ble løytnant Shortland utnevnt forskjellige politiske posisjoner på New Zealand.  Shortland ble utnevnt til den første kolonisekretær på New Zealand den 3. mai 1841. Da kaptein William Hobson døde den 10. september 1842, overtok løytnant Shortland til å administreres regjeringen i New Zealand inntil ankomsten av kaptein Robert FitzRoy som overtok disse oppgavene fra og med 31. desember 1843. 

I 1845 ble han utnevnt til president på øya Nevis som ligger på Leeward Islands. Etter det, satt han som guvernør i Tobago fra 10. januar 1854 frem til 1856, og deretter var han tilbake til England og bodde i Charleton, Kingsbridge, Devon frem til sin død. Han giftet seg i 1841 i Auckland med Isabella Kate Johnston, datter av Robert A. Fitzgerald. Shortland døde i Courtlands, den 7. oktober 1869, i en alder av 65 år.

## Referanser
Newcastle Jets FC

**Newcastle Jets Football Club** er en australsk fotballklubb basert i byen Newcastle i delstaten New South Wales. Klubben ble grunnlagt i 2000, og lagets draktfarger er en kombinasjon av gull og marineblå, hvor skjorta er gullfarget og resten er marineblått, mens bortedraktene er marineblå skjorter med hvite underdeler. Newcastle United Jets spiller for øyeblikket i landets høyeste avdeling A-League, og spiller sine hjemmekamper på Ausgrid Stadium, et stadion som blir delt med rugbyklubben Newcastle Knights. Nåværende trener er Branko Čulina.

Klubben ble grunnlagt som **Newcastle United** i 2000, og hadde fargene blått og rødt i likhet med Newcastle Knights, men den byttet navn i 2005/06-sesongen da den ble med i A-League for å unngå forvirring med den engelske klubben Newcastle United FC. «Jets» ble lagt til i navnet som en referanse til flybasen RAAF Base Williamtown under Royal Australian Air Force, som ligger i underkant av 20 kilometer nord for byen. Klubbens logo avspeiler dette med illustrasjoner av tre stk jagerfly av typen F/A-18 Hornet.

## Meritter
* **A-League Championship (1):** 2007-08

## Kjente spillere med tilknytning til klubben
*  Emile Heskey (2012-14)
*  Michael Bridges (2009–dd)
*  Tim Brown (2006–2007)
*  Jason Čulina (2011)
*  James Holland (2007–2009)
*  Mário Jardel (2007–2008)
*  Francis Jeffers (2010–2011)
*  Mark Milligan (2008–2009)
*  Kasey Wehrman (2010–12)
*  Ned Zelić (2005–2006)

## Referanser


## Eksterne lenker
* Klubbens offisielle nettsider
Fjällräven

**Fjällräven** er et svensk klesmerke grunnlagt av Åke Nordin i 1960. Navnet er inspirert fra dyrearten fjellrev. Firmaet produserer først og fremst utendørsklær som passer for friluftsliv, jakt- og fiske og skandinaviske forhold. Produktene er populære også i Storbritannia og mellomeuropeiske land.

De mest kjente produktene fra Fjällräven er Greenland- (bilde) og Nordlijakkene. 
## Eksterne lenker
*
Spansk åpning, den norske varianten

**Den norske varianten i spansk** er en variant i **[[spansk åpning]]**. Den oppstår etter trekkene *1.e4 e5 2.Sf3 Sc6 3.Lb5 a6 4.La4 b5 5.Lb3 Sa5*. Andre (etter hvert mindre brukte) navn er **Jaktvarianten** eller **Taimanov-Furman-varianten**. Carl Schlechter publiserte analyser i varianten allerede i 1901, men den fikk bredere oppmerksomhet først da Mark Taimanov og Semyon Furman praktiserte varianten på høyt nivå i perioden 1954-56. Varianten ble blant annet spilt av Robert Fischer i 1963. Sorts plan er å eliminere hvits sterke hvitfeltsløper, men varianten er ansett som risikabel, fordi svart kommer etter i utvikling.

Varianten ble tidlig (antakelig første gang i 1957) adoptert av nordmannen Svein Johannessen,
som oppnådde gode resultater med den gjennom sin karriere, helt fram til 2006. På 1960-tallet trakk Johannessen med seg andre nordmenn, med Arne Zwaig i spissen. Sent på 1980-tallet tok en ny generasjon norske spillere, anført av stormesterne Simen Agdestein, Jonathan Tisdall og Einar Gausel opp tradisjonen med til dels gode resultater.

Den norske tilknytningen ble styrket da Tisdall i 1995 publiserte en artikkel med tittelen *Ruy Lopez. The Norwegian Variation* i *New in Chess Yearbook 37*.

## Mulig videre forløp
Som hovedfortsettelse regnes trekkene *6.0-0 d6 7.d4*, med følgende forgrening:

a) *7...Sxb3 8.axb3 f6* – Johannessen-varianten

b) *7...f6* – Zwaig-varianten

c) *7...exd4* – Den russiske varianten.

## Litteratur

Sjakkmesteren Svein Johannessen, Øystein Brekke 2009, Norsk Sjakkforlag

New in Chess Yearbook 37, New in chess 1995

## Referanser
Perth Glory FC

**Perth Glory Football Club** er en australsk fotballklubb basert i byen Perth i delstaten Vest-Australia. Klubben ble grunnlagt i 1995, og lagets draktfarger er en kombinasjon av lilla og hvit, hvor skjorta er lilla med hvite vertikale striper og hvite strømper, mens bortedraktene er helhvite med lilla ermer. spiller for øyeblikket i landets høyeste avdeling A-League, og spiller sine hjemmekamper på NIB Stadium, et stadion som blir delt med rugbyklubbene Western Force og WA Reds. Nåværende trener er Ian Ferguson.

## Meritter
* **National Soccer League:** 
** **Vinner (2):** 2003, 2004
** **Andreplass (2):** 2000, 2002

## Kjente spillere med tilknytning til klubben
*  Leo Bertos (2006–2008)
*  Jeremy Christie (2006–2007)
*  Simon Colosimo (2002–2003, 2005–2008)
*  Brian Deane (2005)
*  Ivan Ergić (1999–2000)
*  Robbie Fowler (2010–dd)
*  Hayden Foxe (2007–2009)
*  Stan Lazaridis (2006–2008)
*  Nikita Rukavytsya (2007–2009)
*  Mile Sterjovski (2009–dd)

## Referanser


## Eksterne lenker
*
Depresjon (økonomi)

**Depresjon** er innen økonomi betegnelsen for en vedvarende, langvarig nedgang i økonomisk aktivitet i et eller flere land. Det er et mer alvorlig tilbakeslag enn en resesjon, som av økonomer sees som en del av en moderne økonomis naturlige svingninger. 

## Se også
* Den store depresjonen
Discovery (LASA-album)

***Discovery*** er et musikkalbum med duoen LASA, som består av Asa og Lars Børke.

Platen ble innspilt i Talent Studios i Oslo og utgitt på Talents label i 1978.

## Sporliste

# «Italian Kisses» (Børke/Krogtoft)
# «Sunny L.A.» (Børke/Krogtoft)
# «Hi-Jacker» (Børke/Krogtoft)
# «Tell Me Why» (Børke/Krogtoft)
# «Mr. Bassman» (Børke/Krogtoft)
# «Mary Had a Little Lamb» (Trad./Børke/Krogtoft)
# «Sweet Suzanne» (Børke/Krogtoft)
# «Lover Boy» (Børke/Krogtoft)
# «Flight No. 204» (Børke/Krogtoft)
# «Rock'n'Roll Song» (Børke/Krogtoft)
# «One By One» (Børke/Krogtoft)
## Medvirkende
### LASA
* Lars Børke - sang, kor, tekniker, låtskriver
* Asbjørn Krogtoft - sang, kor, gitar, perkusjon, tekniker, arrangement, co-produsent 
### Øvrige medvirkende
* Pete Knutsen - bass, gitar, keyboard, strykearrangement 
* Ragnar Newbridge - spansk gitar på *Hi-Jacker*
* Leif Dørme - steelgitar
* Terje Methi - bass 
* Jan Erik Kongshaug - bass
* Henryk Lysiak - keyboard, fløyte 
* Iver Kleive - keyboard 
* Thor Andreassen - trommer 
* Svein Christiansen - trommer, marimba 
* Johan Bergli - saksofon 
* Arve Sigvaldsen - produsent, tekniker 
* Ola Johansen - produsent, tekniker 
* Rolf Kjernet - mastering 
* Arve Ringen - fotograf 
* Bernard Blatch - coverillustrasjon 
* Roger Nielsen - artwork 
## Eksterne lenker
* Discovery
Bolitobius

***Bolitobius*** er en gruppe (slekt) av biller som hører til underfamilien Tachyporinae i den store familien kortvinger (Staphylinidae). De er middelsstore, glatte og blanke, broket fargede biller med et stort og bredt brystskjold (pronotum) og et forholdsvis lite, rundt hode. Kroppsformen er langstrakt.

## Utseende
Middelsstore (7-12 millimeter), temmelig langstrakte, blanke, broket fargede kortvinger. De er gjerne farget i svart, rødt, gult og hvitt. Hodet er forholdsvis langstrakt, antennene kraftige. Maksillepalpene har et stort, utvidet og tvert avskåret ytterste ledd. Pronotum er svart, blankt og hvelvet. Dekkvingene kan være nakne eller fint hårete, oftest rødlige på farge, med noen oppstående børster langs innerkanten (sømmen). Bakkroppen er lang, forholdsvis jevnbred, blank. Beina er middels lange, hos hannen kan for- og midtføttene være noe utvidet. Med den forholdsvis store kroppsstørrelsen og de livlige fargene er denne slekten lett å kjenne igjen.

## Levevis
*Bolitobius*-artene lever i skog, der de trolig er knyttet til sopp.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien dråpekortvinger, Tachyporinae MacLeay, 1825
****** Gruppen Mycetoporini Thomson, 1859
******* Slekten ***Bolitobius*** Samouelle, 1819 - i Norge:
******** *[[Bolitobius castaneus]]* (Stephens, 1832)
******** *[[Bolitobius cingulatus]]* Mannerheim, 1830
******** *[[Bolitobius inclinans]]* (Gravenhorst, 1806) – ofte regnet til slekten *[[Parabolitobius]]*
******* Øvrige arter:
******** *[[Bolitobius besucheti]]* Schülke, 1992
******** *[[Bolitobius ciceronii]]* Schülke, 1998
******** *[[Bolitobius commodus]]* Herman, 2001
******** *[[Bolitobius conjungens]]* Schülke, 1998
******** *[[Bolitobius emeishanus]]* Schülke, 1998
******** *[[Bolitobius fenderi]]* (Hatch, 1957)
******** *[[Bolitobius insignis]]* Hochhuth, 1849
******** *[[Bolitobius kremeri]]* (Malkin, 1944)
******** *[[Bolitobius loebli]]* Schülke, 1993
******** *[[Bolitobius longicornis]]* Li & Sakai, 1998
******** *[[Bolitobius okamotoi]]* Li & Sakai, 1998
******** *[[Bolitobius parasetiger]]* Schülke, 1993
******** *[[Bolitobius princeps]]* Sharp, 1874
******** *[[Bolitobius schmidti]]* Schülke, 2000
******** *[[Bolitobius septemseriatus]]* Champion, 1923
******** *[[Bolitobius setiger]]* Sharp, 1874
******** *[[Bolitobius shaanxiensis]]* Schülke, 2000
******** *[[Bolitobius smetanai]]* Schülke, 1998
******** *[[Bolitobius wrasei]]* Schülke, 1998

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilde av *Bolitobius castaneus*: http://www.zin.ru/animalia/coleoptera/eng/bolcaskm.htm
Released

***Released*** er et musikkalbum med duoen LASA - bestående av Asa og Lars Børke.
LP-en ble spilt inn i Talent Studios i Oslo og utgitt på Talents label i 1980.

## Sporliste

# «Nights of Love» (Tony Todd)
# «Like a Thief In the Night» (Asbjørn Krogtoft)
# «Graveyard Paradise» (Asbjørn Krogtoft)
# «Such a Night» (Dawson/McCann)
# «Jane» (Lars Børke)
# «Nordic Blonde» (Lars Børke)
# «Same Old Way» (Asbjørn Krogtoft)
# «Bad Girl» (Asbjørn Krogtoft)
# «Sister Jane» (Asbjørn Krogtoft)
# «Forever Is a Long Time» (Asbjørn Krogtoft)

## Medvirkende
### LASA
* Lars Børke - sang, kor, keyboard, perkusjon, låtskriver, tekniker, arrangement 
* Asbjørn Krogtoft - sang, kor, keyboard, gitar, perkusjon, låtskriver, tekniker, arrangement
### Øvrige medvirkende
* Ola Johansen - produsent, perkusjon, tekniker
* Freddy Lindquist - gitarer
* Svein Gundersen - bass 
* Pete Knutsen - keyboard, gitar, blåsearrangement 
* Alexandra Sandøy - bakgrunnvokal på *Like a Thief In the Night* og *Graveyard Paradise*
* Henryk Lysiak - altsaksofon på *Bad Girl*
* Johan Bergli - saksofon på *Jane* og *Nordic Blonde*
* Knut Riisnæs - tenorsaksofon på *Like a Thief In the Night*
* Svein Christiansen - trommer, perkusjon
* Thor Andreassen - trommer 
* Jeff Seopardie - trommer 
* Bill Katz - bass på *Nights of Love*
* Ian Lynn - keyboard på *Nights of Love*
* Petter Hox - tekniker 
* Svein Engebretsen - tekniker 
* Sigurd Eidsøren - fotograf, layout, artwork 

## Eksterne lenker
* Released
Smelteost

**Smelteoster** eller **smøreoster** i forskjellige varianter har blitt laget siden 1924, da nordmannen Olav Kavli utviklet den første oppskriften basert på oster av gouda- eller sveitserost-typer, de første gjort smørbare gjennom tilsetning av vann, melk, fløte eller yoghurt. Basis for smøreost er tradisjonell hvitost (en løypeost), vann og tilsetninger. Kavlis varemerke *Primula* fra 1924 ble en døråpner til et stort marked. Selv om også andre produsenter har kommet til, er Kavli fortsatt en ledende produsent.

Gjennom tidene har produktutviklingen frembragt oster som karviost (Primula med karve), baconost, skinkeost, rekeost, smøreost med salami, med champignon, med pepper, med gressløk og med camembert eller blåmuggost. Baconost er en smelteost med baconbiter i. Det er flere produsenter av smøreosten og den brukes hovedsakelig som pålegg, men benyttes også på pizza og i omelett. Andre produsenter har fremstilt dessertoster med tilsetning av frukt som appelsin, ananas, fersken eller mango, mens smøreoster med dill – eller med hvitløk og krydder – finnes i mange utgaver.

Fra 1980-tallet ble det utviklet tallrike *mageroster*, hvor emulgatorer ble brukt som fortykningsmiddel for å kunne redusere fettprosenten. Stadig nye oster er blitt utviklet, tilsetningene har få begrensninger. De aller magreste ostene fås nå med fettinnhold ned mot 3%, mens de feteste ostene i markedet kommer opp mot 50 %.

I Norge kom de første smelteostene i halvmåneformede esker, senere i tuber. Idag omsettes det meste i plastbegre eller aluminiumsbegre, med størrelse fra 60 gram og oppover, eller i utvalg med små porsjonsoster pakket i folie.

## Referanser
Snu pulken

***Snu pulken*** er et musikkalbum med Asa. LP-en ble spilt inn i Avideo Studio i Bodø og utgitt på Igloo Records i 1983. I tillegg til Wanja Orø (vokal) - medvirker Jan Gunnar Hoff (tangenter), Terje Nilsen (bass) og Finn Sletten (trommer) på skiva.

## Sporliste

# «Langt herfra» (Asbjørn Krogtoft)
# «Lovisa Annabelle» (Asbjørn Krogtoft)
# «Ny tid» (Asbjørn Krogtoft)
# «Stortingspunk» (Asbjørn Krogtoft)
# «Vinden ifra nord» (Asbjørn Krogtoft)
# «Snu pulken» (Asbjørn Krogtoft)
# «B.m. ‘Snill’» (Asbjørn Krogtoft)
# «Kjære Jensen» (Asbjørn Krogtoft)
# «Skarvan» (Asbjørn Krogtoft)
# «Shoppingturen» (Asbjørn Krogtoft)
## Medvirkende
### Musikere
* Asbjørn Krogtoft - sang, gitarer, låtskriver, produsent, tekniker 
* Wanja Orø - sang, kor 
* Jan Gunnar Hoff - piano, orgel, synth 
* Terje Nilsen - bass
* Finn Sletten - trommer, perkusjon, effekter 
### Øvrige medvirkende
* Ernst Furuhatt - fotograf

## Eksterne lenker
* Snu pulken
Patrice Martell

**Patrice Martell Spitalier** (født den 10. februar 1961) er en tidligere meksikansk alpinist. Han deltok i slalåm og super-G for Mexico under Vinter-OL 1988 i Calgary i Canada.

## Meritter
### OL plasseringer

## Eksterne lenker
*
August og våren

***August og våren*** er et musikkalbum med Asa, utgitt i 1970.

## Sporliste

# «August og våren» (Asbjørn Krogtoft)
# «Graveyard Paradise» (Asbjørn Krogtoft)
# «Den tredje verdensfred» (Asbjørn Krogtoft)
# «Fonebone Street» (Asbjørn Krogtoft)
# «Elisabeth» (Asbjørn Krogtoft)
# «Vampire Tango» (Asbjørn Krogtoft)
# «Møllergata 19 blues» (Asbjørn Krogtoft)
# «Queen of Spades» (Asbjørn Krogtoft)
# «I'm Jokin'» (Asbjørn Krogtoft)
# «Lovisa Annabelle» (Asbjørn Krogtoft)
# «Kvartal 33» (Asbjørn Krogtoft)
# «You're My Friend» (Asbjørn Krogtoft)

## Medvirkende
### Musikere
* Asbjørn Krogtoft - sang, gitarer, låtskriver 
* Gunvar Marken - gitarer
* Oddvar Hansen - bass
* Roger Saksenvik - trommer 
* Willy Andersen - gitarer
* Sverre Fagerli - bass
* Nils Ole Steinbakk - trommer 
* Carsten Kloumans orkester - orkester 
* Mats Olssons orkester
### Øvrige
* Arve Sigvaldsen - produsent, tekniker
* Meny Bloch - tekniker
* Robert Meyer - fotograf

## Eksterne lenker
Carlos Pruneda

**Carlos Pruneda** (født 3. mars 1961) er en tidligere meksikansk alpinist. Han deltok i slalåm og storslalåm for Mexico under Vinter-OL 1988 i Calgary i Canada. I første omgang av slalåmrennet holdt Pruneda en 66.-plass, men han kjørte ut i 2. omgang. I storslalåm kjørte han ut i 1. omgang.
I tillegg til OL-deltakelse deltok Pruneda i VM i alpint 1989.

## Eksterne lenker
*
Svarte fugler

***Svarte fugler*** er en norsk/svensk dramafilm fra , regissert av Lasse Glomm. Den er
basert på en novelle av Espen Haavardsholm, «Det uåpnede brevet», og ble spilt inn med både norske, franske og svenske skuespillere. Filmen handler om et vanskelig kjærlighetsforhold mellom norske Steinar og svensk/franske Simone.

*Svarte fugler* er vist på NRK flere ganger.

## Handling
Filmen handler om Simone (Bibi Andersson) og Stein (Bjørn Skagestad) som møtes på en bokmesse i Frankfurt. De to blir tiltrukket av hverandre. Simone Cambral er svensk/fransk og jobber i Paris som redaktør, mens norske Stein Carlsen jobber i et forlag i Oslo. De forelsker seg i hverandre og fortsetter å møtes i en uke etter messen. Det blir en het og intens uke, men etter denne uken skilles de ad og har kun kontakt på telefon. Steinar drar etter en tid tilbake til Paris for å møte Simone igjen, men finner ut at hun bærer på en redsel for å gå inn i et forhold. Hun plages også av stadige mareritt om svarte fugler og blir bare mer og mer deprimert og desillusjonert. Steinar trekker seg skuffet tilbake, men han kommer ikke over Simone. Igjen reiser han til Paris for å finne henne. Simone har sunket ned i en dyp depresjon og når de to prøver å finne ut av forholdet, klarer de ikke å avslutte forholdet. Det blir siste gangen Steinar ser Simone. Tilbake i Norge forsøker han å komme i kontakt med Simone, men hun svarer ikke. Et år etter den første gangen Steinar traff Simone, er han igjen tilbake på den samme messen i Frankfurt. Han prøver å finne Simone, men finner henne ikke. Så finner han ut at hun er død. Hun har tatt livet av seg.

## Mottakelse
Filmen fikk god mottakelse da den gikk på kino. VG og Dagsavisen ga den terningkast 3, mens Aftenposten ga den terningkast 5.

## I rollene
* Bjørn Skagestad – Steinar Carlsen
* Bibi Andersson – Simone Cambral
* Anouk Ferjac – Celeste
* Henri Serre – Jean-Claude
* Snorre Bjaanæs – Erik
* Janny Hoff Brekke – Eriks mor 
* Minken Fosheim – Aasil
* Elisabeth Hardy – Simones mor 
* Keve Hjelm – Lindtner 
* Jean-Paul Moulinot – Simones far 
* Lella Nilssen – Sekretær 
* Rocco Petruzzi – Paul 
* Nathalie Richard – Venninne 
* Sigmund Sæverud – Bakke 
* Micky Sébastian – Elisabeth

## Referanser


## Eksterne lenker
*
Dronningbondeåpning

**Dronningbondeåpning** er en betegnelse på åpningstrekket 1.d4 i sjakk. Også trekkene 1.Sf3 og 1.c4 (Engelsk åpning) kan (etter et senere d2-d4) føre til stillinger som vanligvis oppstår etter 1.d4. Betegnelsen oppfattes vanligvis ikke som en ordinær Sjakkåpning, men snarere som en betegnelse på en gruppe sjakkåpninger. I blant brukes betegnelsen synonymt med Dronningbondespill, som imidlertid er en betegnelse på en underkategori av åpninger der hvit etter 1.d4 ikke raskt følger opp med trekket c2-c4.

Stillingene som oppstår hvis sort svarer 1...d5, kalles ofte «lukkede spill», mens andre svartrekk (blant annet 1...Sf6) leder til de såkalte «halvåpne spill». Disse betegnelsene viser ikke til at Dronningbondeåpning som regel fører til lukkede stillinger (der sentrumsbøndene er fastlåst), men snarere at sjansen for å få en lukket stilling er større enn etter 1.e4 (Kongebondeåpning).
Milwaukee Journal Sentinel

***Milwaukee Journal Sentinel*** er en fullformatsavis som gis ut i Milwaukee, den største byen i den amerikanske delstaten Wisconsin. Det er Wisconsins største avis, og distribueres i store deler av delstaten. Avisen er resultatet av en sammenslåing i 1995 mellom morgenavisa *Milwaukee Journal* og ettermiddagsavisa *Milwaukee Sentinel*. Avisene hadde vært eid av det samme selskapet i tjue år før sammenslåingen. 

Avisen(e) har vunnet Pulitzer-priser sju ganger fra 1919 til 2010.

## Referanser


## Eksterne lenker
* 
* The Press: The Fair Lady of Milwaukee . Artikkel om *Milwaukee Journal* i TIME Magazine, publisert 1. februar 1954.
Diana Encinas

**Diana Encinas** (født 2. januar 1968) er en tidligere meksikansk kunstløper. Hun deltok for Mexico under Vinter-OL 1988 i Calgary i Canada der hun endte på en 29.-plass.

## Referanser


## Eksterne lenker
*
Sepedophilus

***Sepedophilus*** er en gruppe (slekt) av biller som hører til underfamilien Tachyporinae i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.

## Utseende
Små (1,5-4 millimeter), temmelig brede, litt blanke kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, uten punktøyne og med forholdsvis små fasettøyne. Alle kroppsdeler er kledt med korte, fine, litt silkeaktige hår. Slekten kan særlig kjennes på den brede forkroppen og den smale, langt tilspissede bakkroppen, og på at kroppen er fint hårete – nesten alle andre Tachyporinae er helt glatte.
Artene er til dels svært vanskelige å skille fra hverandre, det kreves ofte en nøye undersøkelse av kjønnsorganene for å bestemme disse billene til art.

## Levevis
Disse billene lever mellom råtnende plantedeler, under barken på døde trær, i reirene til små pattedyr og lignende. Man vet lite om biologien deres, men antar at de lever av sopphyfer.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien dråpekortvinger, Tachyporinae MacLeay, 1825
****** Gruppen Tachyporini MacLeay, 1825
******* Slekten *Sepedophilus* Gistel, 1856
******** *[[Sepedophilus littoreus]]* (Linnaeus, 1758)
******** *[[Sepedophilus testaceus]]* (Fabricius, 1792)
******** *[[Sepedophilus marshami]]* (Stephens, 1832)
******** *[[Sepedophilus constans]]* (Fowler, 1888)
******** *[[Sepedophilus immaculatus]]* (Stephens, 1832)
******** *[[Sepedophilus bipunctatus]]* (Gravenhorst, 1802)
******** *[[Sepedophilus pedicularius]]* (Gravenhorst, 1802)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Insects of West Virginia - *Sepedophilus* sp. https://web.archive.org/web/20101124115433/http://insectsofwestvirginia.net/b/sepedophilus-sp.html Med bilde-
Kerli

**Kerli Koiv** (født 7. februar 1987) er en estisk sanger og låtskriver.

Hun ble signert til Island Def Jam Music Group i 2006, og slapp sitt første album *[[Love Is Dead]]* i 2008.
Sangeren er spesielt kjent for sin gothic lolita-inspirerte klesstil, som hun selv klassifiserer som «Bubble Goth».

## Referanser


## Eksterne lenker
* 
* 
* 
*
Arbeidsgiver- og arbeidstakerregisteret

**Arbeidsgiver- og arbeidstakerregisteret**, vanligvis omtalt som **Aa-registeret** er det sentrale grunndataregisteret som viser knytningen mellom arbeidstakere og arbeidsgivere i Norge. Registeret inneholder en kobling mellom arbeidsgiverens bedriftsnummer og arbeidstakerens personnummer. Aa-registeret forvaltes av NAV som selv bruker registeret i behandlingen av søknader om ytelser, arbeidet med å redusere sykefraværet, utarbeidelser av statistikk, utbetalinger og refusjoner av sykepenger og avdekking av trygdemisbruk. Registeret brukes også blant annet av skattemyndighetene, Statistisk sentralbyrå, kemneren, politiet, og Arbeidstilsynet. Registeret er grunnlaget for den offisielle sysselsettings- og sykefraværsstatistikken som publiseres av Statistisk sentralbyrå. Alle fast ansatte i Norge og norske og utenlandske personer som arbeider på norske og NIS-registrerte skip skal være oppført i registeret. Alle arbeidsgivere plikter å registrere sine ansatte i Aa-registeret når arbeidstakeren gjennomsnittlig arbeider mer enn fire timer i uken og når arbeidsforholdet har en varighet på mere enn sju dager.

Den enkelte arbeidsgiver har rett til å se opplysningene som er registrert på bedriften. Dette gjelder både opplysninger om enheten og om hvem som er og har vært ansatt. Arbeidsgiveren har ikke tilgang til opplysninger om de ansattes tidligere arbeidsforhold eller om arbeidstakeren har flere arbeidsforhold. Andre offentlige etater kan få innsyn i registeret, for eksempel Utlendingsdirektoratet. Anonymiserte opplysninger kan utleveres til forskere. 

## Opplysninger i Aa-registeret
Opplysninger i Aa-registeret
* Fødselsdato og personnummer (11 siffer), eller D-nummer (utenlandske arbeidstakere uten norsk fødselsnummer)
* Første arbeidsdag ved ansettelse eller etter endt permisjoninntaksdato
* Forventet ukentlig arbeidstid. Oppgi ventet gjennomsnittlig antall arbeidstimer per uke, for eksempel 37,50 timer når stillingen er 100 prosent eller 18,75 timer når stillingen er 50 prosent 
* Yrkeskode - 7-sifret kode. Yrket skal oppgis i etter en yrkeskodestandard som vedlikeholdes av Statistisk sentralbyrå, standard for yrkesklassifisering

## Referanser


## Eksterne lenker
* nav.no AA-registeret
* bedin.no Arbeidsgiver- og arbeidstakerregisteret
Frans Hogenberg

**Frans Hogenberg** (født 1535 i Mechelen, død 1590 i Köln) var en tysk kobberstikker og etser.

Sammen med Georg Braun (1541-1622) ga han ut boken  *[[Civitates Orbis Terrarum]]* i 1572. Dette er et verk som viser oversiktsbilder av verdens byer. Verket inneholder på  sider over 600 virkelighetstro vedutamalerier og reguleringsplaner, det har formatet 280x410 mm og ble utgitt i seks bind mellom  1572 og 1618. 

I boken vises samtlige større byer i Europa, Afrika, Asia og Amerika. 

## Referanser


## Litteratur
* 
* 

## Eksterne lenker
* 
* Samling av Hogenbergs stikk i ''Princeton University Library''
* Bind 1 og 3 av ''Civitates Orbis Terrarum'' fra 1582, skan, Univ.-Bibl. Heidelberg 
* 
* Verk av Hogenberg hos Zeno.org
Slagskipene «Asbjørnsen» og «Moe»

**Slagskipene «Asbjørnsen» og «Moe»** bekymret svensk etterretningstjeneste rundt unionsoppløsningen i 1905. Det var den norske utvandreren, vellykkede forretningsmann og generalkonsul «Don Pedro» Christophersen som forhandlet med Argentina om kjøp av to slagskip. Det ble ikke noe av handelen, men ryktet uroet svenskene – og statsminister Michelsen dementerte ikke. «Slagskipene» ble døpt «Asbjørnsen» og «Moe».

## Referanser
Bruno Mars

**Peter Gene Hernandez** (født 1985), eller **Bruno Mars**, er en amerikansk sanger og produsent. Han er kjent for sangene «Just the Way You Are», «The Lazy Song», «Grenade», «It Will Rain» og «Lighters», som er hip-hopduoen Bad Meets Evil (Eminem og Royce da 5'9") sin sang.

Kjendisnavnet Bruno Mars kommer fra faren hans, som alltid kalte ham Bruno. Han la selv til *Mars* da han «*felt like I didn't have [any] pizzazz, and a lot of girls say I’m out of this world, so I was like I guess I'm from Mars.*»

Det første albumet hans var *Doo-Wops & Hooligans*, som ble utgitt i 2010.

Han har blitt nominert til ti Grammy-priser, og vant prisen for Beste mannlige popartist med «Just the Way You Are» i 2011. 

Han har skrevet en av sangene til filmen *[[The Karate Kid (2010)|The Karate Kid]]* fra 2010, og har samarbeidet med blant annet Lil Wayne, Eminem, Travie McCoy, Taylor Swift og Lady Gaga.

Bruno Mars kan spille en rekke instrumenter, for eksempel trommer, gitar, bass, piano og harmonika. Spesielt kjent er han for sine pianosoloer i «Just the Way You Are» og »Grenade».

Bruno Mars har solgt over 200 millioner singler og 26 millioner album over hele verden, noe som gjør ham til en av de mest solgte musikkartistene gjennom tidene.

## Diskografi
### Solo
* *Doo-Wops & Hooligans* (2010)
* *Unorthodox Jukebox* (2012)
* *24K Magic* (2016)
* *The Romantic* (2026)

### med Slik Sonic
* *An Evening with Silk Sonic* (2021)

## Referanser


## Eksterne lenker
* 
* 
*
Palpasjon

**Palpasjon** er en medisinsk diagnoseteknikk som innebærer at den undersøkende, for eksempel en lege eller en fysioterapeut, føler med hendene og fingrene for å oppdage patologiske forandringer. Dette gjøres for eksempel ved kontrollering av puls, livmorstørrelse, bryster og prostata. Palpasjon må ikke forveksles med palpitasjoner, som er en subjektiv og ofte ubehagelig fornemmelse av sine egne hjerteslag.

## Referanser
James Prendergast

**James Prendergast** (født 10. desember 1826 i London, Storbritannia, død 27. februar 1921 i Wellington, New Zealand) var den tredje høyesterettsjustitiarius for New Zealand. Prendergast var den første høyesterettsjustitiarius som ble utnevnt til denne posisjonen etter råd fra et medlem av regjeringen av New Zealand.

Han ble utdannet ved St Paul's School i London, England. Han studerte ved Caius College, Cambridge i 1845, men snart migrerte han til Queens' College, derfra ble han uteksaminert med en doktorgrad i 1849. Samme år giftet han seg med Mary Jane Hall ved Cambridge. De fikk ingen barn sammen. Han ble innskrevet ved Middle Temple i London i 1849, men tilbrakte noen av de kommende årene som professor og holdt mange forelesninger ved Routledge's School, Bishop's Hull, Somersetshire. 

I 1852 reiste han til Victoria, Australia. Han hadde litt flaks under sin leting etter gull, men han ble smittet med dysenteri. Han flyttet tilbake til byen der han ble ansatt som sorenskriverens kontorist, først ved Elephant Bridge, så i Carisbrook, og i 1854 begynte han å arbeide i Maryborough, Irland.  

Prendergast bestemte seg for å emigrere til New Zealand fra Irland sammen med sin kone, og de ankom Dunedin 20. november 1862. Hans ankomst til Dunedin falt sammen med Otago-gullrushet. Trettitre advokater ble registrert i Dunedin i 1862, og tjue flere i løpet av de neste tre årene. Prendergasts første klient var Julius Vogel, daværende redaktør for Otago Daily Times. I 1863 ble han konstituert som advokat for Otago-provinsen, og i 1865 ble han Advokat i Otago. 

Fra 1865 og fremover steg Prendergast i gradene og han ble tildelt en rekke nasjonale roller i New Zealand. Han satt som medlem av parlamentet og regjeringsadvokat, før han ble utnevnt til høyesterettsjustitiarius i april 1875 for New Zealand, noe som førte til at han ble adlet av den britiske dronningen i november 1881. I 1865 ble Prendergast utnevnt som medlem av parlamentet til den lovgivende forsamlingen, det daværende overhuset i det newzealandske parlamentet. 

Prendergast gikk av som høyesterettsjustitiarius den 25. mai 1899, etter at hans kone døde den 5. mars. Etter sin avgang ble han direktør for institusjoner som Bank of New Zealand, Wellington Trust, Loan and Investment Company Limited og Colonial Mutual Life Assurance Society Limited. Prendergast døde i Wellington, på Nordøya, den 27. februar 1921, i en alder av 95 år.
Kropp uten sjel

***Kropp uten sjel*** er et musikkalbum med Elektrisk Regn, utgitt i 1984.

## Sporliste

# «Robot Love» (Dennis Reksten)
# «Bare en hverdag» (Reksten/Ine Tømmerås)
# «Haakon den fete» (Reksten)
# «16 år» (Reksten)
# «The Real Thing» (Reksten/Tom Kogstad)
# «La vie moderne» (Reksten)
# «Kropp uten sjel» (Reksten/Tømmerås)
# «Billy» (Reksten)
# «Hver dag» (Reksten)

## Medvirkende
### Elektrisk Regn
* Ine Tømmerås - vokal, perkusjon, keyboard, produsent, arrangement
* Dennis Reksten - vokal, gitar, keyboard, låtskriver, coverdesign, produsent, arrangement
* Harald Nilsen - bass, låtskriver, produsent, arrangement 
* Bjørn Vassbotn - gitar, låtskriver, produsent, arrangement
* Tom Kogstad - trommer, perkusjon, keyboard, produsent, arrangement 
### Øvrige
* Erling Lund - skrivemaskin, tekniker
* Svein Sunde - kirkeorgel 
* Runar Nyhaug - bakgrunnvokal
* Vidar Jensen - bakgrunnvokal
* Edgar Broughton - lydeffekter, tekniker, miksing, produsent
* Bjørnar Sivertsen - tekniker
* Kåre Kalvenes - tekniker 
* Steve Broughton - miksing
* Bertel Christensen - fotograf 
* Per Nybø - fotograf 
* Bibsii Beat - coverdesign

## Eksterne lenker
Stein igjen

***Stein igjen*** er et musikkalbum med Elektrisk Regn, utgitt i 2002.

## Sporliste

# «Tante Emma»
# «Halliken Billy»
# «Blues for deg»
# «Johnny er en morder»
# «Som et barn»
# «Sjøfartsmonumentet»
# «Løgner»
# «Smilet»
# «Tango Dekadanse»
# «En av de andre»
# «Nu grillar jag min granne»

## Medvirkende
### ElRegn
* Dennis Reksten – vokalist, moog, sh-09, vocoder, arrangement
* Jarle Zimmermann – akk. gitar, hammond, moog, juno 60, perkusjon og kor, miksing, produsent, arrangement
* Ragnar Kolstad – trommer
* Pytten – bass, perkusjon, programmering, tekniker, miksing, produsent, arrangement
* Jan Gunnar Bortheim – el. gitar
* Ine Tømmerås – kor
### Øvrige
* Davide Bertolini - tekniker
* Herbrand Larsen - tekniker
* Jørgen Træen - tekniker
* Yngve Sætre - mastering
* Tom Osberg - coverart/design
Ekstracellulær matriks

**Ekstracellulær matrise** (ECM), eller **intercellulærsubstans**, er et begrep innen biologien som betegner substansen som finnes mellom cellene. Rundt alle celler, bortsett fra de cellene som sirkulerer i blodet, finnes denne substansen som består av et nettverk av proteinfibre, en grunnsubstans som består av ikke-fibrøse proteiner og molekyler samt væske. Ekstracellulærmatrise finnes i alle typer vev, men spesielt mye i bindevev og brusk.

I cellemembranen sitter proteiner, kalt integriner, som forbinder ECM med de omliggende cellene. Integrinene stikker ut på hver sin side av cellemembranen slik at de enkelt kan overføre signaler mellom intracellulære proteiner og ECM-proteiner.  

## Referanser
Ronald Davison

**Ronald Davison** (født 16. november 1920, død 2. juli 2015 i Kaponga i Taranaki) var den tiende høyesterettsjustitiarius for New Zealand, fra 3. februar 1978 til 4. februar 1989.

Han giftet seg med Jacqueline Carr i 1948, og de fikk tre barn sammen. Hans sønn ble en kjent og prominent advokat på New Zealand. Hans forgjenger som høyesterettsjustitiarius var Richard Wild, og hans etterfølger til dette embetet var Thomas Eichelbaum. Davison ble utnevnt til den britiske Kommandør for Order of the British Empire og han ble tildelt The Most Distinguished Order of Saint Michael and Saint George.

## Referanser
Judaspenger

**Judaspenger**, eller **blodpenger**, er penger som man har fått betalt for drap, forræderi eller andre ugjerninger mot andre. Betegnelsen *judaspenger* har navn etter de tretti sølvpengene som Judas Iskariot, som var en av Jesu tolv displer, ifølge Matteus-evangeliet i Bibelen (Matt 27,6) fikk for å forråde sin læremester og herre. Judas blir i tradisjonell kristen kultur sett på den store forræderen; at han dessuten gjorde det for penger har på antijudaistisk og antisemittisk vis blitt betraktet som typisk for jødisk griskhet og gjerrighet. For øvrig skal Judas ha vært den som bar og styrte med disiplenes penger.

Judaspenger er også et annet navn på månefiol (på latin *Lunaria annua*) og de breie, sølvaktige skilleveggene i skulpene (fruktkapslene) av planten som blir igjen når klaffene er falt av.
## Bilder


Biblia Pauperum Det Kongelige Bibliotek.jpg|Enkeltblad fra en Biblia Pauperum med judaskysset i det sentrale billedfeltet på den ene siden og Judas og sølvpengene på den andre. Teksten er skrevet på nedertysk, med rubrikker i rimede hexametre på latin. Fragmentet ble funnet hos en bonde på Fyn rundt 1700. I 1783 kom det til Det Kongelige Bibliotek blant papirer etter historikeren og bibliotekaren Hans Gram (1685–1748).

Judas being paid - Capella dei Scrovegni - Padua 2016.jpg|Judas mottar tretti sølvpenger for å forråde Jesus. veggmaleri i *Cappella Scrovegni a Padova* av Giotto di Bondone (1267-1337). Judas er avbildet med karakteristisk rødt hår, «judasfarge», og kappe i gult, symbol på feighet og forræderi.

Das-Abendmahl-1565.jpg|*Das Abendmahl*, Lucas Cranach den yngres skildring av Jesu siste måltid med disiplene skjærtorsdag, kvelden før korsfestelsen. I dette protestantiske maleriet fra 1565 er apostlene framstilt som ledende reformatorer i samtida, mens forræderen Judas har «jødenese», gule klær og judaspengene på ryggen.

Norge1941.jpg|Brevmerker fra 1941 med karikaturer av blant annet Quisling og Hitler. Merkene ble laget som antinazistisk propaganda i Storbritannia og sluppet over Norge fra fly. Merket med «landsforræderen» Quisling i renneløkke har verdien «30 stk sølv», en henvisning til pengene Judas fikk for å forråde Jesus.



## Se også
* Judaskyss
* Månefiol

## Referanser


## Eksterne lenker
*
Humphrey O’Leary

**Humphrey O'Leary** (født 12. februar 1886 i Blenheim, New Zealand, død 16. oktober 1953) var den syvende høyesterettsjustitiarius for New Zealand, fra 1946 til 1953.

O'Leary satt som president for Wellington Law Society 1921–1922, og han satt som president for New Zealand Law Society fra 1935 til 1946. Han ble adlet og var innsatt som medlem av Victoria University College Council og Senatet til University of New Zealand. Han ble tildelt den britiske fortjenesteordenen The Most Distinguished Order of Saint Michael and Saint George. 

Han satt som høyesterettsjustitiarius på New Zealand fra 1946 og frem til sin død i 1953. Han ble King's Counsel i 1935, og ble utnevnt til Knight Commander av Order of St. Michael og St. George i 1947, i tillegg til å inneha flere andre tildelinger og ordener. O'Leary giftet seg med Lillian Gallagher i 1912. De hadde en sønn sammen. Sir Humphrey O'Leary døde i Auckland i 1953, i en alder av 67 år.
World League for Freedom and Democracy

**World League for Freedom and Democracy** (WLFD) er en internasjonal antikommunistisk organisasjon. Den ble grunnlagt som World Anti-Communist League (WACL) i Seoul i Sør-Korea i 1966. Målet var å bekjempe kommunismen verden over gjennom «ukonvensjonelle metoder.» I 1990 tok organisasjonen sitt nåværende navn.

## Formål
Ifølge formålsparagrafen i charteret av 2006 arbeider organisasjonen for:

*Å fremme frihet, demokrati og verdensfred.
*Å fremme respekten og utbredelsen av menneskerettigheter og grunnleggende friheter.
*Å fremme internasjonalt samarbeid, økonomisk vekst og utdannelses- og kulturutveksling.
*Å sette inn mottiltak overfor internasjonal terrorisme, aggresjon, imperialisme, totalitarisme og autoritære regimer.

## Historie
WACLs forløper var den regionale organisasjonen Asian Peoples' Anti-Communist League (APACL), som i sin tur var etablert på initiativ av Chiang Kai-shek, Syngman Rhee og Elpidio R. Quirino i 1954. APACL etablerte en verdensomspennende organisasjon, World Anti-Communist League, i Seoul i 1966. Året etter holdt WACL sin første konferanse i Taipei med 170 representanter fra 60 land. I slutten av 1960-årene hadde WACL avdelinger i 43 land. Den norske avdelingen, Norsk Frihetsråd, ble dannet i Oslo den 19. juni 1969.

Tidlig i 1980-årene ble WACLs støtte til Contras i Nicaragua kritisert, og en utløsende årsak til at to amerikanske journalister gransket nettverket i USA og Latin-Amerika. De mente at WACL på dette tidspunktet var dominert av latinamerikanske dødsskvadroner, afrikanske geriljagrupper, amerikanske høyreekstreme som Ku Klux Klan samt europeiske nynazister og gamle nazikollaboratører. Den nynazistiske og nyfascistiske innflytelsen ble tydelig med Roger Pearson som WACL-president fra 1978 til 1980. Pearson konsoliderte nynazistenes makt for å avverge en motreaksjon fra moderate krefter i WACL. På samme tid ble nynazistene fordømt av blant andre norske WACL-medlemmer med fortid fra motstandsbevegelsen under den andre verdenskrig.

Eksklusjoner av medlemmer med forbindelser til høyreekstreme miljøer, spesielt i USA, åpnet for at mer moderate antikommunister, typisk med militær bakgrunn, kunne tilslutte seg WACL i 1980-årene. I midten av 1980-årene var WACL den ledende ikke-statlige leverandøren av våpen til antikommunistiske opprørbevegelser i det sørlige Afrika, Sentral-Amerika, Afghanistan og Det fjerne østen. 

WLFD mistet sin betydning i Europa etter jernteppets fall. WLFD har siden vært dominert av medlemmer fra Taiwan og Sør-Korea med en kritisk holdning til Kina og Nord-Korea. I 2011 hadde WLFD 134 avdelinger.

## Referanser


## Litteratur
*
*
The Best of Aunt Mary Volume 2

***The Best of Aunt Mary Volume 2*** er et samlealbum med Aunt Mary, utgitt i 1975.

## Sporliste

# «Candles of Heaven» (Jenssen/Christiansen/Gundersen)
# «Fire of My Lifetime» (Gundersen)
# «Delight» (Christiansen/Stensvik/Gundersen)
# «Path of Your Dream» (Christiansen/Gundersen)
# «For All Eternity» (Christiansen/Gundersen)
# «Upside Down» (Christiansen/Gundersen)
# «All We're Got to Do is Dream» (Christiansen/Gundersen)
# «Playthings of the Wind» (Christiansen)

## Eksterne lenker
*
Richard Wild

**Richard Wild** (født 20. september 1912, død 22. mai 1978) var den niende høyesterettsjustitiarius for New Zealand. 

Den 18. januar 1966 ble Wild utnevnt til høyesterettsjustitiarius i New Zealand, og han ble dermed den yngste til å overta dette kontoret siden utnevnelsen av James Prendergast i 1875. Wild ble medlem av Privy Council og han ble slått til ridder. Wild ble diagnostisert med en hjernesvulst i 1977. Han gikk av som høyesterettsjustitiarius tidlig i 1978. Den 22. mai 1978 døde han i Karori, Wellington, og etterlot seg sin kone, to sønner og to døtre. En av hans sønner ble senere utnevnt til dommer i lagmannsretten i New Zealand.

## Referanser
Rodrigo Cortina

**Rodrigo Cortina** (født 1979) er en meksikansk tidligere alpinist. Han deltok i utfor i VM i alpint 1999 men fikk ingen plassering fordi han kjørte ut.
Cortinas beste plassering internasjonalt er en 4.-plass i fra et FIS-juniorrenn i storslalåm i Breckenridge i 1998.

## Referanser


## Eksterne lenker
*
Edward Perronet

**Edward Perronet** (født 1726 i Sundridge i Kent i England, død 2. januar 1792 i Canterbury) var en britisk salmedikter og i mange år en nær medarbeider av metodismen John og Charles Wesley.

Han skrev teksten til salmen «All Hail the Power of Jesus' Name» som står i *[[Norsk Salmebok (1985)|Norsk Salmebok]]* og *[[Norsk salmebok 2013]]* under tittelen «Lov Jesu namn og herredom» i en oversettelse av Arne Garborg.

## Virke
Perronet ble født i Sundridge i Kent i England som sønn av en anglikansk prest. Han var etterkommer etter franske hugenotter som først hadde flyktet til Sveits og så til England for å unngå forfølgelse i Frankrike.

På den tiden Perronet var virksom var forfølgelse av metodister vanlig. John Wesley skrev en gang i dagboken sin at Edward Perronet hadde blitt angrepet og rullet i møkk i Bolton.

Perronet ble ansett som en dyktig taler, men han var ikke komfortabel med å tale foran John Wesley, til tross for dennes stadige oppfordringer. Etter å ha gått lei av å spørre ham, gjorde Wesley en dag kort prosess og informerte en forsamling om at Perronet skulle preke. Han snodde seg da unna situasjonen med å gå opp på prekestolen og erklære han han skulle holde den beste talen som noen gang hadde vært holdt, for så å lese «Bergprekenen» før han umiddelbart satte seg igjen.

I løpet av sin levetid gav Perronet ut tre bind med kristne dikt, inkludert en poetisk gjendikting av Bibelen.

## Referanser


## Eksterne lenker
* Kort biogarfi og originaltekster av Perronet